**DECIZIA ETAPEI DE ÎNCADRARE**

**Nr.\_\_ din 25.06.2018**

 (Proiect)

Ca urmare a solicitării de emitere a acordului de mediu adresate de **Chiş V. Corneliu PFA**, cu sediul în com. Sălăţig, sat Bulgari, nr. 18 , jud. Sălaj, înregistrată la APM Salaj cu nr. 2701/10.05.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 25.06.2018, că proiectul **„*SPRIJIN PENTRU INSTALAREA TÂNĂRULUI FERMIER CHIŞ V.cORNELIU PERSOANĂ FIZICĂ AUTORIZATĂ ȊN LOC. BULGARI, COMUNA SĂLĂŢIG, JUDEŢUL SĂLAJ-PLATFORMĂ PENTRU DEPOZITAREA GUNOIULUI DE GRAJD”*** propus a fi amplasat în comuna Sălăţig, sat Bulgari, nr. 18, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10,

 lit a) proiecte de dezvoltare a unităţilor/zonelor industriale.

 b) Caracteristicile proiectului:

b1) Mărimea proiectului:

 Beneficiarul intentioneaza construirea unei platforme betonate de stocare dejecţii solide, S= 9.00 mp, ȋn scopul depozitarii temporare (5 luni/an) a dejectiilor solide provenite din sectorul zootehnic al exploatatiei şi un bazin stocare dejecţii lichide de 1.15 mc.

Platforma include: o suprafață de stocare din beton cu pantă către un bazin colector și un rezervor pentru dejecții lichide pentru stocarea fracțiunilor lichide din bălegar decantate prin intermediul bazinului colector.

 Pe platforma studiata se va depozita gunoiul de grajd obtinut de la 480 de prepelite pe perioada de fermentare, dupa care se va degaja pe terenuri arabile. Platforma va avea pe 3 laturi ziduri din beton cu inaltimea de 1.00 m si in partea din fata pe unde se va face incarcarea si degajarea gunoiului va fi o bordura din beton pentru a impiedica scurgerea dejectiilor lichide din gunoi. Pentru a se putea goli toata platforma de gunoi, pardoseala platformei va fi turnata cu o panta de 1%, in cel mai jos punct se va afla o basa din beton .

 Terenul aferent amplasamentului propus este proprietatea particulară şi se află ȋn intravilanul localităţii Bulgari conform certificatului de urbanism nr.16/02/05/2018 emis de comuna Sălăţig.

b2) cumularea cu alte proiecte: - nu este cazul;

b3) utilizarea resurselor naturale:

 **Alimentarea cu apa** se face de la reţeaua de apă potabilă existentă în zonă.

b4) evacuarea apelor uzate:

 **Apele uzate menajere** - Nu este cazul;

**Apele pluviale –** Apele pluviale colectate de pe platforma fermei vor fi dirijate şi se vor scurge ȋn bazinul de stocare dejecţii lichide.

**Alimentarea cu energie termică: -** Nu este cazul

**Alimentare cu energie electrica:** - Nu este cazul

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:** Lucrarile se vor realiza in incinta proprietatii care va fi imprejmuita.

Titularul are obligatia de a urmari modul de respectare a legislatiei de mediu in vigoare pe toata perioada de executie a lucrarilor si sa ia toate masurile necesare pentru a nu se produce poluarea apelor subterane, de suprafata, a solului sau a aerului.

Santierul va fi evidentiat cu panou de identificare, in concordanta cu prevederile

legale.

Constructorul se va organiza si dota cu materiale, utilaje, echipamente si personal specializat pentru executii si finalizarea lucrarilor de constructii montaj.

Zona de amplasare a materialelor si utilajelor de constructii se va stabili de comun acord cu beneficiarul.

Titularul are obligatia de a urmari modul de respectare a legislatiei de mediu in vigoare pe toata perioada de executie a lucrarilor si sa ia toate masurile necesare pentru a nu se produce poluarea apelor subterane, de suprafata, a solului sau a aerului.

La terminarea lucrarilor se indeparteaza toate materialele de constructie ramase, precum si surplusul de pamant, lasandu-se traseul lucrarilor in stare curata.

Pe santier vor fi stabilite sursele de utilitati astfel:

- alimentarea cu apa –necesarul de apa pentru muncitori va fi asigurat prin achizitionarea de apa plata imbuteliata.

- Pentru apele uzate menajere de la personalul de executie si alte tipuri de ape uzate rezultate din activitatile de santier se va amenaja o toatela ecologica cu recipient colector etans.

Deseurile rezultate in urma activitatilor desfasurate in timpul fazei de constructie vor fi evacuate prin grija constructorului.

Constructorul raspunde de protejarea lucrarilor executate si a materialelor din santier pana la receptia finala a lucrarilor.

Masuri obligatorii pe durata executiei

- Interzicerea depozitarii de materiale de constructii in afara amplasamentului obiectivului.

- Montarea de panouri de avertizare pe drumurile de acces.

Norme de securitate şi sănătate în muncă

La execuţia lucrărilor constructorul este obligat să respecte legislaţia de protecţie a muncii în vigoare şi prevederile HG 300/02-03-2006 privind cerinţele minime de securitate şi sanitare pentru şantierele temporare sau mobile, inclusiv întocmirea şi respectarea Planului de securitate prevăzut de această hotărâre de guvern. Se vor întocmi şi respecta instrucţiunile proprii de securitatea a muncii întocmite în conformitate cu legislaţia specifică în vigoare la data execuţiei.

Norme PSI

 La execuţia lucrărilor constructorul va respecta măsurile de prevenire şi stingere a incendiilor prevăzute în Normativul P118/99 şi celelalte reglementări în vigoare.

Executantul şi beneficiarul vor nominaliza persoanele care răspund de respectarea măsurilor privind securitatea muncii şi asigurarea prevenirii şi stingerii incendiilor pe şantier.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate:

- se vor respecta prevederile legislaţiei specifice în domeniul protecţiei mediului, OUG nr.

 195/2005 privind protecţia mediului aprobată prin Legea nr. 265/2006 cu modificările şi

 completările ulterioare.

c) Localizarea proiectului:.

c1) utilizarea existentă a terenului: conform certificatului de urbanism nr. 16 din 02/05/2018 emis de Primaria Comunei Sălăţig**,** terenul este situat ȋn intravilanul loc. Bulgari ȋn suprafaţă de 2.912 mp şi se află ȋn proprietatea titularului Chiş Corneliu;

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

c3) capacitatea de absorbţie a mediului: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie;

d2) natura transfrontieră a impactului:- nu este cazul;

d3) mărimea şi complexitatea impactului: în perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare;

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

 **Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. 119/2014, privind nivelul de zgomot.
7. Interzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

In sedinta CAT din 25.06.2018 s-au solicitat urmatoarele acte/avize:

* Notificare DSP;
* Notificare ȋncepere execuţie A.N „Apele Române”;

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

 **dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin